Document ID: 32010D0377

ΑΠΌΦΑΣΗ ΤΗΣ ΕΠΙΤΡΟΠΉΣ
της 7ης Ιουλίου 2010
σχετικά με την απαλλαγή της Εσθονίας από ορισμένες υποχρεώσεις εφαρμογής των οδηγιών του Συμβουλίου 66/402/ΕΟΚ και 2002/57/ΕΚ όσον αφορά τα είδη Avena strigosa Schreb., Brassica nigra (L.) Koch και Helianthus annuus L.
[κοινοποιηθείσα υπό τον αριθμό Ε(2010) 4526]
(Το κείμενο στην εσθονική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2010/377/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (1), και ιδίως το άρθρο 23α,
την οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών (2), και ιδίως το άρθρο 28,
την αίτηση που υπέβαλε η Εσθονία,
Εκτιμώντας τα ακόλουθα:
(1)
Οι οδηγίες 66/402/ΕΟΚ και 2002/57/ΕΚ προβλέπουν ορισμένες διατάξεις για την εμπορία των σπόρων δημητριακών προς σπορά και των σπόρων προς σπορά των ελαιούχων και κλωστικών φυτών. Οι οδηγίες αυτές ορίζουν επίσης ότι, υπό ορισμένες προϋποθέσεις, τα κράτη μέλη μπορούν να απαλλάσσονται πλήρως ή εν μέρει από την υποχρέωση εφαρμογής των διατάξεων των εν λόγω οδηγιών όσον αφορά συγκεκριμένα είδη.
(2)
Η Εσθονία έχει υποβάλει αίτηση απαλλαγής από τις υποχρεώσεις της όσον αφορά τα είδη Avena strigosa Schreb., Brassica nigra (L.) Koch και Helianthus annuus L.
(3)
Οι σπόροι των ειδών Avena strigosa Schreb, Brassica nigra (L.) Koch και Helianthus annuus L. κατά κανόνα δεν αναπαράγονται ούτε διατίθενται στο εμπόριο στην Εσθονία. Επιπλέον, η οικονομική σημασία των εν λόγω σπόρων δεν είναι μεγάλη γι’ αυτό το κράτος μέλος.
(4)
Συνεπώς, εφόσον οι προϋποθέσεις αυτές ισχύουν, το εν λόγω κράτος μέλος πρέπει να απαλλαγεί από την υποχρέωση εφαρμογής των διατάξεων των οδηγιών 66/402/ΕΟΚ και 2002/57/ΕΚ όσον αφορά τα εν λόγω είδη.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Εσθονία απαλλάσσεται από την υποχρέωση εφαρμογής της οδηγίας 66/402/ΕΟΚ, με την εξαίρεση του άρθρου 14 παράγραφος 1, για το είδος Avena strigosa Schreb.
Άρθρο 2
Η Εσθονία απαλλάσσεται από την υποχρέωση εφαρμογής της οδηγίας 2002/57/ΕΚ, με την εξαίρεση του άρθρου 17, για τα είδη Brassica nigra (L.) Koch και Helianthus annuus L.
Άρθρο 3
Η παρούσα απόφαση απευθύνεται στη Δημοκρατία της Εσθονίας.
Βρυξέλλες, 7 Ιουλίου 2010.

Labels: 17
7
3
6
18